b'\n_START_ARTICLE_\nRosas (\xc5\xa1iaur\xc4\x97s Velsas)\n_START_PARAGRAPH_\nRosas (val. Rhos)\xc2\xa0\xe2\x80\x93 ma\xc5\xbea post-Romos ir Gvinedo subkaralyst\xc4\x97, egzistavusi V\xe2\x80\x93VI am\xc5\xbeiuose._NEWLINE_Rosa Velso \xc5\xbeem\xc4\x97lapyje i\xc5\xa1kilo kiek v\xc4\x97liau negu likusios Gvinedo subkaralyst\xc4\x97s, t. y., kai Einionas ap Kuneda testamente u\xc5\xbera\xc5\xa1\xc4\x97 valdas savo jaunesniam s\xc5\xabnui Ovainui ap Einionui. Jo \xc4\xafkurta valstyb\xc4\x97 tarp istorik\xc5\xb3 gavo lygtin\xc4\xaf Roso pavadinim\xc4\x85, tuo metu, kai jos originalus pavadinimas nei\xc5\xa1liko. Roso karali\xc5\xb3 rezidencija buvo Din-Arto pilis. Rosas buvo Gvinedo vasal\xc4\x97. Ma\xc5\xbedaug 545 metais Mailgunas ap Kadvalonas leido Einionui u\xc5\xbegrobti Aflogiono valdas, to pasekoje susidar\xc4\x97 Leino karalyst\xc4\x97 (val. Lleyn). Ta\xc4\x8diau po Einiono mirties Leinas tiesiogiai per\xc4\x97jo \xc4\xaf Gvinedo karali\xc5\xb3 rankas. Ovaino palikuonys i\xc5\xa1liko \xc5\xbeymiais \xc5\xa1iaur\xc4\x97s Velso lordais, o vienas i\xc5\xa1 j\xc5\xb3, Karadogas ap Meirionas, buvo netgi Gvinedo karaliumi.'